
న్యూఢిల్లీ : జమ్మూ-కశ్మీరులో కండబలం పనిచేయలేదని కేంద్ర ప్రభుత్వం అంగీకరించిందని కాంగ్రెస్ సీనియర్ నేత, కేంద్ర మాజీ మంత్రి పి చిదంబరం ఎద్దేవా చేశారు.  కేంద్ర హోం మంత్రి రాజ్నాథ్ సింగ్ చేసిన ప్రకటనపై చిదంబరం ఈ విధంగా స్పందించారు.అంతకుముందు, రాజ్నాథ్ సింగ్ అనూహ్యంగా ఏర్పాటు చేసిన విలేకర్ల సమావేశంలో మాట్లాడుతూ జమ్మూ-కశ్మీరు సమస్యకు పరిష్కారాన్ని కనుగొనేందుకు నిరంతరాయ, దీర్ఘకాలిక చర్చలు ప్రారంభిస్తున్నట్లు ప్రకటించారు. రాష్ట్రంలోని భాగస్వాములందరితోనూ చర్చలు జరుపుతామన్నారు. ఇంటెలిజెన్స్ బ్యూరో మాజీ డైరెక్టర్ దినేశ్వర్ శర్మ కేంద్ర ప్రభుత్వం తరపున ప్రాతినిథ్యం వహిస్తారని చెప్పారు. ఎవరితోనైనా చర్చలు జరిపే స్వేచ్ఛ శర్మకు ఉందని చెప్పారు.దీనిపై చిదంబరం స్పందిస్తూ జమ్మూ-కశ్మీరులో కండబలం విఫలమైందని ప్రభుత్వం చివరికి అంగీకరించిందని  ఎద్దేవా చేస్తూ ట్వీట్లు చేశారు. చర్చల ప్రసక్తే లేదన్న ధోరణి నుంచి భాగస్వాములందరితోనూ చర్చిస్తామనేంత వరకు వచ్చిందన్నారు. ఇది జమ్మూ-కశ్మీరులో రాజకీయ పరిష్కారం కోసం బలంగా వాదించినవారి భారీ విజయమని పేర్కొన్నారు.

newdhilly : jammoo-kashmeerulo kandabalam panicheyaledani kendra prabhutvam angeekarinchindani congress seanier netha, kendra maji mantri pi chidambaram eddeva chesaru.  kendra homem mantri rajnath sing chesina prakatanapai chidambaram ee vidhamgaa spandinchaaru.antakumundu, rajnath sing anoohyamgaa erpaatu chesina vilekarla samavesamlo maatlaadutuu jammoo-kashmeeru samasyaku parishkaaraanni kanugonenduku nirantaraaya, deerghakaalika charchalu praarambhistunnatlu prakatinchaaru. rashtramloni bhaagaswaamulandaritoonuu charchalu jaruputaamannaaru. inteligens beuro maji director dineshwar sharma kendra prabhutvam tarapuna praatinithyam vahistaarani cheppaaru. evarithonainaa charchalu jaripe swechha sarmaku undani cheppaaru.deenipai chidambaram spandistuu jammoo-kashmeerulo kandabalam viphalamaindani prabhutvam chivariki angeekarinchindani  eddeva chestu tweetlu chesaru. charchala prasakte ledanna dhorani nunchi bhaagaswaamulandaritoonuu charchistamanenta varaku vachindannaaru. idhi jammoo-kashmeerulo rajakeeya parishkaaram kosam balangaa vaadinchinavaari bhari vijayamani perkonnaru.